เป็นแผลขึ้นที่แขนแล้วมีตุ่มใส่ๆด้วยค่ะบ้างคนก้อว่าเป็นงูสวัดหนูกลัวมากเรยค่ะคุน
สวัสดีค่ะ การมีแผลและตุ่มน้ำใสขึ้นที่แขน อาจเกิดจาก1. การติดเชื้อไวรัสที่ทำให้เกิดโรคอีสุกอีใส ซึ่งมักจะมีอาการคล้ายกับไข้หวัดนำมาก่อน เช่น ไข้ ปวดศีรษะ ปวดเมื่อยตัว ต่อมาผื่นจะขึ้นตามร่างกาย รวมถึงใบหน้า โดยจะเริ่มจากการเป็นผื่นเม็ดสีแดงก่อน และจะกลายเป็นตุ่มน้ำใสและตกสะเก็ดแห้งไปหากเคยเป็นอีสุกอีใสมาแล้ว ผื่นที่เป็นตุ่มน้ำใสอาจเป็นผื่นของโรคงูสวัด ซึ่งเป็นการกำเริบของเชื้อไวรัสที่ทำให้เกิดโรคอีสุกอีใส โดยผื่นของงูสวัดจะเป็นแค่เฉพาะที่ ไม่ได้เป็นทั่วตัวแบบอีสุกอีใส และมีอาการปวด แสบร้อนบริเวณที่เป็นผื่นร่วมด้วย รวมถึงอาจมีอาการปวดเมื่อยตามร่างกายร่วมด้วยได้2. การโดนด้วงก้นกระดกกัด มักพบเป็นผื่นแดงเหมือนรอยไหม้เป็นแนวเส้นยาว ร่วมกับผื่นที่เป็นตุ่มน้ำใสขนาดเล็กๆ และมีอาการคัน ร่วมกับแสบร้อนคล้ายผื่นของโรคงูสวัดได้3. ผื่นแพ้สัมผัสจากสารระคายเคืองต่างๆ แต่มักมีอาการคันร่วมด้วย4. การติดเชื้อแบคทีเรียบางชนิด ก็ทำให้เป็นผื่นที่เป็นตุ่มน้ำใสในระยะแรกได้ โดยต่อมาจะกลายเป็นตุ่มหนอง ผิวหนังบริเวณรอบๆ จะบวมแดงอักเสบ มักมีอาการไข้และปวดเมื่อยร่วมด้วยหากผื่นเกิดเฉพาะที่แขน ไม่ได้เกิดทั่วตัว และไม่ได้มีไข้มาก่อน ก็ไม่น่าเป็นโรคอีสุกอีใส หรือหากไม่ได้มีอาการปวดแสบปวดร้อนที่ผื่นร่วมด้วย ก็ไม่น่าเป็นโรคงูสวัดค่ะหากแผลหรือผื่นไม่หายไป หรือเป็นมากขึ้น และไม่แน่ใจว่าสาเหตุเกิดจากอะไร ก็ควรไปพบแพทย์เพื่อทำการตรวจวินิจฉัยค่ะ ในเบื้องต้น แนะนำก็ไม่ควรไปแกะ เกาแผลหรือผื่นที่เป็นอยู่ และยังไม่ควรใช้ยาอะไรทาแผลและผื่น หากยังไม่ทราบการวินิจฉัยค่ะในเบื้องต้นควรหลีกเลี่ยงการไปแกะหรือเกา หากมีไข้ ปวดเมื่อยตัว หรือปวดหัว ก็อาจทานแก้ไข้ ลดปวด เช่น ยาพาราเซตามอล ไอบูโพรเฟน เป็นต้น